Markusplassen

Markusplassen (italiensk Piazza San Marco) er Venezias store åpne, sentrale plass.

Markusplassen er på det meste 176 meter lang og 82 meter bred. Den er den eneste plassen som er stor nok til at den kalles en piazza. Andre åpne byrom i Venezia kalles campo (flertall campi).

Markusplassen begynte å få sin nåværende utforming i siste halvdel av 1000-tallet, da Markuskirken ble bygget. Kirken er viet til byens skytshelgen, evangelisten Markus. Kirken lå også like ved Dogepalasset, og Markusplassen føyde, symbolsk sett, sammen kirke og stat.

Den neste store forandringen i Markusplassens utforming kom under den italienske renessansen, da arkitekten Jacopo Sansovino fikk ansvaret for en større ombygging. Sansovinos mest kjente verk er Biblioteca Marciana.

 Referanser 

Kategori:Plasser i Venezia